राजस्‍थान, मालवा नेमाड़ आदि क्षेत्रों में सुहागिन महिलाएँ अपने घर की वृद्ध सुहागिन महिलाओं को वायना देती है, जिसमें सुहाग-सामग्री रखी जाती है। विभिन्‍न धातुओं से बनी चौदह वस्‍तुओं का पूजन कर संकल्‍प किया जाता है। उनमें तिल-गुड़ के लड्डू तथा दक्षिणा रखी जाती है। ये वस्‍तुएँ सुहागिन महिलाओं को सादर कंकू-अक्षत-हल्‍दी लगाकर दी जाती है। इस दिन जोड़े को भोजन कराने का भी महत्‍व है। सर्व प्रथम घर की बहिन-बेटियों को ही निमंत्रित किया जाता है।